Strindheim Idrettslag

Strindheim Idrettslag (stiftet 9. mars 1926) er et idrettslag fra Trondheim. Klubben har i dag grupper for idrettene langrenn, håndball, fotball og friidrett. 

Klubben ble etablert 17. januar 1948 som en sammenslutning av Marienberg Sportsklubb (stiftet 9. mars 1926) og Strinda AIL, senere Strinal (stiftet 30. mai 1936).Erling Ranheim (1958): Norske skiløpere: skihistorisk oppslagsverk i 5 bind. Bind IV: Møre og Romsdal - Trøndelag, s. 698-9.

 Fotball 

Strindheim fotballgruppe er inndelt i Strindheim Fotball og Strindheim Fotball Yngres Avdeling. Den har en toppfotballsatsing og laget spiller i 2. divisjon

 Ishockey
Strindheim var ett av Trondheims-lagene som satset mot toppen av Norsk ishockey å rykket opp til  1. divisjon ishockey for menn 1984/85 etter byggingen av Leangen Ishall og spilte der. I 1984 tapte de kvalifiseringen mot Storhamar Hockey med stygge sifre, men rykket likevel opp da ligaen ble utvidet fra åtte til ti lag. De var åpenbart ikke klare for den utfordringen og endte som slaktoffer i den todelte serien. Nedrykket til jul kom nok som en lettelse. I 1986 slo de seg sammen med Astor Ishockeyklubb og Wing Allianseidrettslag og dannet storklubben Trondheim Ishockeyklubb.

Strindheim Idrettslag Grunnspillet 1. divisjon ishockey for menn 1984/85 

 Håndball 
Strindheims A-lag i håndball spiller 2013/14-sesongen i 1. divisjon.

 Langrenn 
Klubben har vunnet Norgesmesterskapet i stafett flere ganger. Sist i 2007. Laget bestod av Krister Trondsen, Stig Rune Kveen og Petter Northug. Den doble verdensmesteren fra VM 1982 i Oslo, Berit Aunli representerte Strindheim IL.

 Friidrett 
Friidrettssatsingen i klubben har i alle år hatt hovedvekten på løpesiden og det har regelmessig ført til pallplasseringer i Norgesmesterskap. Av de mest sukseerike utoverne nevens Knut Børø, Robert Ekpete og Tommy Gjølga. Friidrettsavdelingen er ansett som en hjørnestein i trøndersk friidrett.Norges Friidrettsforbund: Strindheim – en hjørnesten i trøndersk friidrett , besøkt 10.07.13 Den arrangerer flere lokale friidrettsstevner, blant annet Jentebølgen i Trondheim.

 Skøyter 
Klubben har hatt flere deltagere i norgesmesterskapet på skøyter, og i vinteren 1973/74 var de med og arrangerte Sprint-NM på skøyter sammen med klubbene Trondhjems SK, Spk Falken og Leinstrand IL som Trondheim-Alliansen.

 Orientering 
Klubben har hatt egen orienteringsavdeling i mange år. Den 8. januar i 1985 ble Nidarøst Orienteringsklubb stiftet etter at orienteringsgruppa i Strindheim IL slo seg sammen med orienteringsavdelingene til Charlottenlund, Othilienborg og Utleira Idrettslag.

Referanser

Eksterne lenker


Kategori:Idrettslag i Trondheim
Kategori:Idrettslag etablert i 1926
Kategori:Håndballag i Norge
Kategori:Skiklubber i Norge
Kategori:Tidligere ishockeyklubber i Norge
Kategori:Østbyen (Trondheim)
Kategori:Skøyteklubber i Trondheim
Kategori:Artikler i skøytesportprosjektet